"Аԥхьарбахь инеиз рацәаҩын, избанзар зегь раԥхьаӡа акәны аиҭашьақәыргылара ашьҭахь Аԥсны иара еиҭадырбан. Зегьы иргәаԥхеит ҳәа сызҳәом, избанзар иҟан уаанӡа иқәдыргылахьаз збаз, еиҿзырԥшыз. Иҟан усҟантәи аилазаара иаҳа еиӷьын ҳәа изҳәозгьы. Сара сакәзар, хаҭала ус еиԥш алшара сымамызт, уи сымбацызт. Уажәтәи ақәыргыламҭа акәзар, даара исгәаԥхеит. Сара исеиԥшызгьы рацәаҩын, избанзар, аспекталь ашьҭахь идәылҵуаз избон рылаӷырӡқәа шыдрыцқьоз, саргьы ус акәын… Актиорцәа рыхәмарра угәаҵанӡа инеиуеит, аспектакль атемагьы ҳзааигәоуп", - ҳәа еиҭалҳәеит Кәарцхьиаԥҳа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.